अब समय आ गया है कि भारत अपने सीमावर्ती क्षेत्रों की जनता को राष्ट्र की मूलधारा से जोड़ने के लिए तत्काल प्रभावशाली एवं वास्तविक कार्ययोजना लागू करे। समय आ गया है कि भारत वामपंथियों द्वारा आरोपित हीनता के भ्रमजाल को तोड़कर अपनी जड़ों की ओर लौटे तथा सम्पूर्ण विश्व में अपने प्राचीन संस्कृतिक विदेश सम्बन्धों को पुनर्स्थापित करे। समय आ गया है कि भारत मिमियाने की नेहरूवादी नीति छोडकर अपने महानतम राजनीतिक पूर्वज चाणक्य का अनुसरण प्रारम्भ करे। अपने शत्रुओं को पहचाने उनके खिलाफ मजबूती के साथ खड़ा होकर विश्व के सर्वाधिक शक्तिशाली राष्ट्र के रूप मे हुंकार भरे। कायरता को अहिंसा का ताज बहुत पहना चुके हम। अब वीरता को पुनः अंगीकार किया जाए।